Πανδημία COVID-19 στην Αυστρία

Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στην Αυστρία από τις 31 Ιανουαρίου 2020 και έπειτα. Τα δυο πρώτα θετικά τεστ διαπιστώθηκαν σε δυο νέους Ιταλούς με τόπο κατοικίας το Ίνσμπρουκ. Όπως στα περισοότερα κράτη-μέλη της Ευρωπαϊκής Ένωσης, στην Αυστρία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού.

Μέτρα κατά της επέκτασης της επιδημίας 
Όπως στις περισσότερες χώρες της ευρωπαϊκής ένωσης, τα μέτρα κατά της επιδημίας άλλαξαν συχνά κατά τη διάρκεια της επιδημίας:
Περιορισμός των μετακινήσεων και κλείσιμο των σχολείων επιβλήθηκαν από τα μέσα Μαρτίου μέχρι τα τέλη Μαΐου 2020 και από τα τέλη Νοεμβρίου 2020 μέχρι τα μέσα Φεβρουαρίου 2021. Τα καταστήματα, με εξαίρεση των καταστημάτων τροφίμων και των φαρμακείων, οι χώροι καλλιτεχνικών και αθλητικών εκδηλώσεων παρέμειναν κλειστά για ακόμη μεγαλύτερα χρονικά διαστήματα. Δεν απαγορεύτηκαν ωστόσο οι διαδηλώσεις διαμαρτυρίας για οποιονδήποτε λόγο (υπό την προϋπόθεση τήρησης συγκεκριμένων μέτρων απόστασης, χρήσης μάσκας κλπ.).
Συνήθη μέτρα υγειινής (πλύσιμο χεριών, χρήση της εσωτερικής πλευράς του αγκώνα σε περίπτωση βήχα, αποφυγή επαφής των χεριών με το πρόσωπο).
Τήρηση αποστάσεων, στην αρχή ενός μέτρου, αργότερα δύο μέτρων, αργότερα πάλι ενός ή δύο μέτρων αλλά με χρήση μάσκας και ανάλογα με το είδος της.
Χρήση μάσκας, στην αρχή απλής μάσκας κάλυψης στόματος-μύτης, αργότερα μάσκας τύπου FFP2.
Στην περίοδο Μαρτίου-Μαΐου 2020 περιορίστηκαν σε μεγάλο βαθμό οι εισαγωγές στα νοσοκομεία, για να υπάρχουν διαθέσιμες κλίνες σε περίπτωση έντονης έξαρσης της επιδημίας. Η κυβέρνηση προέβλεψε δεκάδες χιλιάδες νεκρούς, ακόμη και παρά την εφαρμογή των περιοριστικών μέτρων. Τα νοσοκομεία ωστόσο παρέμειναν την περιόδο αυτή σχεδόν άδεια και οι νεκροί από την επιδημία περιορισμένοι.
Από τον Μάρτιο του 2020 ψηφίστηκε απο την Βουλή νεός ειδικός νόμος για την αντιμετώπιση επιδημιών. Ο νόμος αυτός κρίθηκε απο το συνταγματικό δικαστήριο ως συνταγματικός. Παρόλα αυτά, πολλά από τα διατάγματα της κυβέρνησης, που αφορούσαν για παράδειγμα τη χρήση μάσκας, τη διατήρηση αποστάσεων, το κλείσιμο συγκεκριμένων επαγγελματικών χώρων και την απαγόρευση εκδηλώσεων άνω των 10 ατόμων, και παρά τον νέο νόμο, κρίθηκαν εκ των υστέρων απο το συνταγματικό δικαστήριο ως αντισυνταγματικά.

Εξέλιξη της επιδημίας 
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων, το κύμα αυτό ήταν περιορισμένο (περίπου 800 Θάνατοι).

Το δεύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Οκτωβρίου του 2020. Το κύμα εξελίχθηκε σχετικά πιο αργά και έφτασε την αιχμή του κατά τις αρχές του Δεκεμβρίου του 2020. Όπως μπορούμε να δούμε στο διάγραμμα για τον συνολικό αριθμό θανάτων, στο κύμα αυτό διαπιστώθηκαν (μέχρι στιγμής) περί τους 8000 θανάτους με θετικό τέστ για τον ϊό.

Αριθμός θετικών τεστ 

Το πρώτο ακόλουθο διάγραμμα παρουσιάζει το ποσοστό των θετικών έναντι των πραγματοποιημένων (ωστόσο μόνο για την περίοδο από τις αρχές του Ιανουαρίου 2021), το δεύτερο όσο των αριθμό των θετικών όσο και των πραγματοποιημένων τεστς. Τα διαγράμματα αυτά παρουσιάζουν το πρόβλημα ό,τι δεν βασίζονται σε τυχαιοποιημένα στοιχεία. Το τρίτο και το τέταρτο διάγραμμα παρουσιάζουν τον συνολικό αριθμό των θετικών τεστ και τον απόλυτο των θετικών τεστ ανα μέρα αντίστοιχα. Τα διαγράμματα αυτά παρουσιάζουν το επιπλέον πρόβλημα ότι απεικονίζουν απόλυτους αριθμούς θετικών τεστ, που φυσιολογικά εξαρτώνται και απο τον αριθμό των τεστ που πραγματοποιήθηκαν και μπορούν επομένως να παρουσιάζουν μια διαστρεβλωμένη εικόνα της εξέλιξης.
</div>

Σημ.: Με μαυρο: Κάθε τιμή είναι εβδομαδιαΐος μέσος όρος

Θάνατοι με επιβεβαιωμένο θετικό τεστ

Κατανομή των θανάτων ανά ηλικία και φύλο 
Στα ακόλουθα διαγράμμτα βλέπουμε την κατανομή ανά ηλικία και φύλο.

Επιδημία και γενική θνησιμότητα 
Στα ακόλουθα διαγράμματα βλέπουμε τη θνησιμότητα στην Αυστρία τα τελευταία χρόνια, τόσο για τα ημερολογιακά έτη (Θάνατοι ανά χίλιους κατοίκους μεταξύ 1ης Γενάρη και 31ης Δεκέμβρη για το αντίστοιχο έτος) όσο και για τις περιόδους χειμερινών επιδημιών  (Θάνατοι ανά χίλιους κατοίκους μεταξύ 1ης Οκτώβρη ενός έτους και 30ης Σεπτέμβρη του επόμενου). Με τη βοήθεια τέτοιων διαγραμμάτων μπορούμε να κατανοήσουμε, πόσο η επιδημία επηρέασε την γενική θνησιμότητα.
θνησιμότητα στη Αυστρία απο το 1981(ημερολογιακά έτη)

θνησιμότητα στη Αυστρία απο το 2007-2008Περίοδοι Οκτ.-Σεπτ.

Παραπομπές 

Αυστρία